[bookmark: _Hlk235198675]NOTĂ INFORMATIVĂ 
la proiectul Deciziei Consiliului local Cern oleuca „Cu privire la amalgamarea voluntară a unităților administrativ-teritoriale:comuna Moșana,  satul Briceni, satul Cernoleuca, satul Corbu, satul Climăuți, satul Plop” 
 
1. Denumirea autorului și, după caz, a participanților la elaborarea proiectului 
Proiectul de decizie a fost elaborat de Primăria satului Cernoleuca , în colaborare cu Grupul de lucru constituit pentru desfășurarea procesului de amalgamare voluntară a unităților administrativ-teritoriale comuna Moșana,  Satul Briceni, satul Cernoleuca, satul Corbu, satul Climăuți, satul Plop cu participarea reprezentanților autorităților administrației publice locale implicate și a facilitatorului desemnat de Cancelaria de Stat.
 2. Condițiile ce au impus elaborarea proiectului și finalitățile urmărite 
Proiectul este elaborat în temeiul Legii nr. 225/2023 privind amalgamarea voluntară a unităților administrativ-teritoriale și reprezintă etapa finală a procesului inițiat prin deciziile consiliilor locale privind inițierea amalgamării voluntare. 
Necesitatea adoptării proiectului este determinată de: 
· consolidarea capacității administrative și instituționale a autorităților administrației publice locale; 
· îmbunătățirea calității și accesibilității serviciilor publice; 
· sporirea capacității de atragere a investițiilor și fondurilor externe; 
· utilizarea mai eficientă a resurselor financiare, patrimoniale și umane; 
· constituirea unei unități administrativ-teritoriale capabile să asigure dezvoltarea durabilă și implementarea proiectelor de interes comun. 
Viziunea comună elaborată de Grupul de lucru prevede constituirea unei unități administrativ-teritoriale cu o populație de 5299 locuitori și o suprafață de 176,79 km², având drept priorități dezvoltarea infrastructurii tehnico-edilitare, modernizarea serviciilor publice, reabilitarea infrastructurii rutiere, dezvoltarea transportului public, atragerea investițiilor și stimularea economiei locale. Totodată, estimările relevă posibilitatea atragerii unor investiții capitale în valoare de aproximativ 19.754.366 lei, prin mecanismele de sprijin prevăzute de legislația privind amalgamarea voluntară. 
3. Descrierea gradului de compatibilitate 
Proiectul nu are ca obiect armonizarea legislației naționale cu legislația Uniunii Europene, însă este în concordanță cu politicile naționale privind reforma administrației publice și dezvoltarea teritorială.
 4. Principalele prevederi ale proiectului și evidențierea elementelor noi Prin proiect se propune: 
· aprobarea amalgamării voluntare a com. Moșana,  s. Briceni, s... Cernoleuca, s.Corbu, s Climăuți, s. Plop  într-o singură unitate administrativ-teritorială; 
· aprobarea denumirii noii unități administrativ-teritoriale; 
· stabilirea centrului administrativ al noii unități administrativ-teritoriale; 
· împuternicirea persoanei responsabile pentru transmiterea deciziei Consiliului local și a documentelor aferente către autoritatea administrației publice locale desemnată pentru consolidarea dosarului și transmiterea acestuia Cancelariei de Stat, în conformitate cu prevederile legale. 
Adoptarea proiectului va permite continuarea etapelor prevăzute de Legea nr. 225/2023 și accesarea mecanismelor de sprijin financiar destinate unităților administrativ-teritoriale amalgamate. 
5. Fundamentarea economico-financiară 
Adoptarea prezentei decizii nu implică cheltuieli suplimentare din bugetul local
Implementarea procesului de amalgamare va permite accesarea stimulentelor financiare prevăzute de legislația în domeniu, inclusiv transferuri pentru investiții capitale estimate la aproximativ19.754.366  lei, precum și atragerea resurselor financiare din programe naționale și externe destinate dezvoltării infrastructurii și modernizării serviciilor publice. 
6. Modul de încorporare a actului în cadrul normativ în vigoare Proiectul este elaborat în conformitate cu prevederile: 
· Legii nr. 436/2006 privind administrația publică locală; 
· Legii nr. 225/2023 privind amalgamarea voluntară a unităților administrativ-teritoriale; 
· Hotărârii Guvernului privind aprobarea Metodologiei de amalgamare voluntară a unităților administrativ-teritoriale. 
Adoptarea prezentei decizii nu necesită modificarea sau abrogarea altor acte normative locale, urmând ca etapele ulterioare ale procesului de amalgamare să fie realizate în condițiile legislației în vigoare. 
7. Avizarea și consultarea publică a proiectului 
Proiectul de decizie și Viziunea privind dezvoltarea viitoarei unități administrativ-teritoriale au fost supuse consultărilor publice în conformitate cu prevederile Legii nr. 239/2008 privind transparența în procesul decizional. 
Totodată, proiectul a fost examinat în cadrul comisiilor consultative de specialitate ale consiliului local Cernoleuca, iar propunerile și recomandările formulate au fost analizate la definitivarea proiectului. 
8. Constatările expertizei anticorupție 
Proiectul nu conține norme susceptibile de a genera riscuri de corupție și nu instituie mecanisme discreționare de aplicare. 
9. Constatările expertizei de compatibilitate Nu este aplicabil. 
10. Constatările expertizei juridice 
Proiectul este elaborat cu respectarea prevederilor Constituției Republicii Moldova, ale Legii nr. 436/2006 privind administrația publică locală, ale Legii nr. 225/2023 privind amalgamarea voluntară a unităților administrativ-teritoriale și ale Legii nr. 100/2017 cu privire la actele normative. 
11. Constatările altor expertize 
Proiectul de decizie a fost elaborat cu suportul metodologic al facilitatorilor desemnați de Cancelaria de Stat a Republicii Moldova în cadrul procesului de amalgamare voluntară a unităților administrativteritoriale. 
 
Primarul  satului Cernoleuca                                           Ala  Mazureac
  

